Տեղեկանք-հիմնավորում

«Հայաստանի Հանրապետության կառավարության և «Հայաստանի ներդրողների ակումբ» փակ ոչ հրապարակային պայմանագրային ներդրումային ֆոնդի միջև ռազմավարական նշանակություն ունեցող ծրագրերի համատեղ իրականացման մասին» փոխըմբռնման հուշագրին հավանություն տալու մասին» ՀՀ կառավարության արձանագրային որոշման նախագծի վերաբերյալ

|  |  |
| --- | --- |
| **1.** | **Անհրաժեշտությունը, Ընթացիկ իրավիճակը և խնդիրները** |
|  | ՀՀ կառավարության առաջնահերթություններից է օտարերկրյա ուղղակի ներդրումների խթանումը և ռազմավարական նշանակություն ունեցող ներդրումային ծրագրերի իրականացումը, որոնք նպատակաուղղված են տնտեսական կայուն աճի, աշխատատեղերի ստեղծման և բնակչության կենսամակարդակի բարձրացման ապահովմանը:  ՀՀ կառավարությունը նաև հանձնառու է վերականգնվող էներգիայի լրացուցիչ աղբյուրների ձևավորման միջոցով խթանել էներգետիկ ենթակառուցվածքների զարգացումը, բարձրացնել երկրի էներգետիկ անվտանգությունը, նվազեցնել բնապահպանական ծանրաբեռնվածությունը, նպաստել տեղեկատվական, հեռահաղորդակցության տեխնոլոգիաների ոլորտի զարգացմանը, զբոսաշրջային ծառայությունների և ենթակառուցվածքների որակի բարելավմանը, մշակող արդյունաբերության զարգացմանը:  «Հայաստանի ներդրողների ակումբ» փակ ոչ հրապարակային պայմանագրային ներդրումային ֆոնդի (այսուհետ` Ֆոնդ) հետ ՀՀ կառավարության համագործակցությունը հնարավորություն կընձեռի կենտրոնացնել մեծածավալ մասնավոր ներդրումներ և դրանք ուղղել Հայաստանի տնտեսության համար ռազմավարական նշանակություն ունեցող ոլորտների զարգացմանը, ինչպիսիք են էներգետիկան, այդ թվում այլընտրանքային էներ­գի­այի արտադրությունն ու էներգետիկ ենթակառուցվածքները, զբոսաշրջային ենթակառուցվածքները, հանքարդյունաբերությունը, տեղեկատվական և հեռահաղորդակցության տեխնոլոգիաները (ՏՀՏ), մշակող արդյունաբերությունը:  Ֆոնդը գրանցված է ՀՀ կենտրոնական բանկի կողմից և գործում է վերջինիս վերահսկողության դաշտում:  Ֆոնդը կլինի ՀՀ կառավարության գործընկերը «պետություն-մասնավոր հատված» գործակցության իրականացման գործում, ներդրումային ծրագրերում կմասնակցի սեփական միջոցներով` կիսելով ռիսկերը: Ֆոնդը կդառնա արտաքին ներդրումների ներգրավման կատալիզատոր` ստեղծելով խոշոր նախագծերի ֆինանսավորման իրական հնարավորություն` դրանով նպաստելով տնտեսական աճի տեմպերի արագացմանը և նոր աշխատատեղերի ստեղծմանը: Ֆոնդը բարենպաստ պայմաններ կստեղծի անհատ ներդրողների համար, կիրականացնի ռիսկերի հավասարակշռման գործառույթ և չլինելով մրցակից առևտրային բանկերի համար ներդրողների համար կապահովի ներդրումների դիվերսիֆիկացիա, նվազեցնելով ռիսկերը: |
| **3.** | **Կարգավորման նպատակը և բնույթը** |
|  | ՀՀ կառավարության և Ֆոնդի միջև ստորագրվող Փոխըմբռնման հուշագրի նպատակն է «պետություն-մասնավոր հատված» գործակցության հետագա զարգացումն ու խորացումը:ՀՀ կառավարության և Ֆոնդի համագործակցության հիմնական ուղղությունները հետևյալն են. Զբոսաշրջային ենթակառուցվածքների և ծառայությունների զարգացումը,  Էներգետիկայի և էներգետիկ ենթակառուցվածքների զարգացումը,  Հանքարդյունաբերության զարգացումը,  Քաղաքային ենթակառուցվածքների և ծառայությունների զարգացումը,  ՏՀՏ-ի և ՏՀՏ ենթակառուցվածքների զարգացումը,  Մշակող արդյունաբերության զարգացումը: |
| **4.** | **Նախագծի մշակման գործընթացում ներգրավված ինստիտուտները և անձիք** |
|  | ՀՀ էներգետիկ ենթակառուցվածքների և բնական պաշարների նախարարության աշխատակազմ: |

ՏԵՂԵԿԱՆՔ

«Հայաստանի Հանրապետության կառավարության և «Հայաստանի ներդրողների ակումբ» փակ ոչ հրապարակային պայմանագրային ներդրումային ֆոնդի միջև ռազմավարական նշանակություն ունեցող ծրագրերի համատեղ իրականացման մասին» փոխըմբռնման հուշագրին հավանություն տալու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության վերաբերյալ

«Հայաստանի Հանրապետության կառավարության և «Հայաստանի ներդրողների ակումբ» փակ ոչ հրապարակային պայմանագրային ներդրումային ֆոնդի միջև ռազմավարական նշանակություն ունեցող ծրագրերի համատեղ իրականացման մասին» փոխըմբռնման հուշագրին հավանություն տալու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա:

ՏԵՂԵԿԱՆՔ

«Հայաստանի Հանրապետության կառավարության և «Հայաստանի ներդրողների ակումբ» փակ ոչ հրապարակային պայմանագրային ներդրումային ֆոնդի միջև ռազմավարական նշանակություն ունեցող ծրագրերի համատեղ իրականացման մասին» փոխըմբռնման հուշագրին հավանություն տալու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացման կամ նվազեցման վերաբերյալ

«Հայաստանի Հանրապետության կառավարության և «Հայաստանի ներդրողների ակումբ» փակ ոչ հրապարակային պայմանագրային ներդրումային ֆոնդի միջև ռազմավարական նշանակություն ունեցող ծրագրերի համատեղ իրականացման մասին» փոխըմբռնման հուշագրին հավանություն տալու մասին» ՀՀ կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում:

|  |  |  |
| --- | --- | --- |
| ԱՄՓՈՓ ՏԵՂԵԿԱՆՔ  «Հայաստանի Հանրապետության կառավարության և «Հայաստանի ներդրողների ակումբ» փակ ոչ հրապարակային պայմանագրային ներդրումային ֆոնդի միջև ռազմավարական նշանակություն ունեցող ծրագրերի համատեղ իրականացման մասին» փոխըմբռնման հուշագրին հավանություն տալու մասին» ՀՀ կառավարության որոշման նախագծի կապակցությամբ շահագրգիռ նախարարությունների առարկությունների և առաջարկությունների վերաբերյալ | | |
| **Առարկության, առաջարկության հեղինակը, նախարարության, գերատեսչության անվանումը (առարկության, առաջարկության ստացման ամսաթիվը)** | **Առարկության, առաջարկության բովանդակությունը** | **Եզրակացություն** |
| ՀՀ ֆինանսների նախարարություն  ( 05.04.2017թ. №01/5-2/5991-17) | Դիտողություններ և առաջարկություններ չկան: |  |
| ՀՀ արդարադատության նախարարություն  (04.04.2017թ. №01/14/5279-17) | Նախագիծը համապատասխանում է ՀՀ օրենսդրությանը: |  |
| ՀՀ տրանսպորտի, կապի և տեղեկատվական տեխնոլոգիաների նախարարություն  (31.03.2017թ. №01/11/5216-17) | Առարկություններ և առաջարկություններ չկան: |  |
| ՀՀ տնտեսական զարգացման և  ներդրումների նախարարություն  (06.04.2017թ. №06/09.2.2/3320-17) | Նախագծի վերաբերյալ սկզբունքային դիտողություններ ու առարկություններ չկան:  Միաժամանակ, առաջարկում են Նախագծով ներկայացված փոխըմբռնման հուշագրի Հոդված 2-ում որպես ՀՀ կառավարության և «Հայաստանի ներդրողների ակումբ» փակ ոչ հրապարակային պայմանագրային ներդրումային ֆոնդի համագործակցության հիմնական ուղղություն ներառել նաև մշակող արդյունաբերությունը: | Ընդունվել է: |